แรงซื้อหุ้นใหญ่หนุน SET ปิดพุ่ง 30 จุด รับปัจจัยบวกจากตปท. แนะจับตาเลือกตั้งสหรัฐฯ
แรงซื้อหุ้นใหญ่หนุน SET ปิดพุ่ง 30 จุด รับปัจจัยบวกจากตปท. แนะจับตาเลือกตั้งสหรัฐฯ โดยดัชนีปิดตลาดวันนี้ ที่ระดับ 1,669.09 จุด บวก 30.58 จุด หรือ 1.87% มูลค่าการซื้อขาย 5.4 หมื่นล้านบาท
31 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,669.09 จุด บวก 30.58 จุด หรือ 1.87% มูลค่าการซื้อขาย 5.4 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 16.51 น. (ตามเวลาประเทศไทย) อยู่ที่ระดับ 24,973.00 จุด ปรับตัวเพิ่มขึ้น 114 จุด หรือ 0.46%
10 หุ้นดันดัชนีวันนี้

ด้านนายธีรวุฒิ กานต์นิภากุล ผู้อำนวยการอาวุโสฝ่าย Equity Derivative บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้น รับ Sentiment เชิงบวกจากหลายปัจจัยในต่างประเทศ โดยตลาดหุ้นในภูมิภาคต่างปรับตัวขึ้นกันทั่วหน้า รวมไปถึงตลาดในยุโรปที่เทรดบ่ายนี้ก็ปรับตัวขึ้น เช่นเดียวกับดาวโจนส์ฟิวเจอส์ที่อยู่ในแดนบวก และตลาดฯก็ได้พักฐานไปมากแล้วจากความกังวลสงครามการค้า อย่างไรก็ตาม ยังต้องจับตาการเลือกตั้งของสหรัฐฯ ซึ่งเป็นปัจจัยเสี่ยงของตลาดฯ
“ถ้าดัชนีฯขึ้นมาแถว 1,680-1,700 จุด ก่อนการเลือกตั้งสหรัฐฯ ตลาดฯอาจจะเผชิญแรงขายได้เมื่อใกล้ช่วงเลือกตั้ง แต่ถ้าพรรคของ”ทรัมป์”ชนะการเลือกตั้งก็จะทำให้ตลาดฯปรับขึ้นไปได้ต่อ”
ขณะที่บ้านเราวันนี้จะเห็นได้ว่าเงินบาทกลับมาแข็งค่าได้บ้าง เมื่อเทียบกับเงินดอลลาร์สหรัฐฯที่วันนี้อ่อนค่าลง มองว่าอาจจะมี Fund Flow ไหลออกจากสหรัฐฯบ้าง แล้วย้ายไปลงทุนสินทรัพย์ที่ปรับตัวลงไปมากแล้ว ซึ่งวันนี้แสดงให้เห็นความมั่นใจที่กลับมา
อย่างไรก็ดี ต้องรอดูว่าดัชนีฯระดับ 1,680 จุด จะมีแรงขายหรือไม่ ถ้ามีแรงขายแสดงว่ารอบนี้เป็นเพียงแค่การเล่นสั้น พร้อมแนะให้ติดตามการทยอยประกาศผลประกอบการของบริษัทจดทะเบียนงวดไตรมาส 3/61 ซึ่งอาจจะช่วยให้เกิดการเก็งกำไรได้บ้าง
สำหรับแนวโน้มการลงทุนในวันพรุ่งนี้ (1 พ.ย.) นายธีรวุฒิ กล่าวว่า ตลาดฯยังมีโมเมนตัมที่ดูดี โดยจะเห็นได้ว่าหุ้นที่ Laggard ได้เริ่มฟื้นตัวขึ้น พร้อมกับให้แนวรับอยู่ที่ 1,665-1,655 จุด ส่วนแนวต้านอยู่ที่ 1,680-1,685 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,638.91 ล้านบาท ปิดที่ 51 บาท เพิ่มขึ้น 1.75 บาท
AOT มูลค่าการซื้อขาย 2,850.32 ล้านบาท ปิดที่ 64 บาท เพิ่มขึ้น 1.50 บาท
CPALL มูลค่าการซื้อขาย 2,425.82ล้านบาท ปิดที่ 67.25 บาท เพิ่มขึ้น 1.50 บาท
KBANK มูลค่าการซื้อขาย 2,153.09 ล้านบาท ปิดที่ 199.50 บาท เพิ่มขึ้น 3 บาท
BEAUTY มูลค่าการซื้อขาย 1,994.85 ล้านบาท ปิดที่ 10 บาท เพิ่มขึ้น 1.20 บาท
ตลาดหุ้นเอเชีย
